Aga
Aga (na turskom ağa, „vođa,“ „vladar“, pisano i kao agha), naslov korišten u Osmanlijskom carstvu za građanskog i vojnog vođu. U Osmanlijskom carstvu, uključujući i vilajet Bosnu, ovaj izraz se upotrebljavao za komandire različitih grana vojne službe. Zapovjednik janičara je bio poznat kao Aga janičara. Kasnije, naročito u 19. vijeku, aga je postao naziv za viđenijeg gospodina, koji je uglavnom bio odškolovan ili je pak zauzimao važno birokratsko mjesto. Isto kao i beg, naslov age je poprimio smisao „gospodina.“